Disgaea: Hour of Darkness

***Disgaea: Hour of Darkness*** er et taktisk rollespill utviklet av Nippon Ichi Software til PlayStation 2 som kom ut i 2003. Spillet er det første i *[[Disgaea]]*-serien. Spillet fikk en PlayStation Portable-versjon kalt *Disgaea: Afternoon of Darkness* i 2006, og en Nintendo DS-versjon kalt *Disgaea DS* i 2008. En PC-versjon kalt *Disgaea PC* kom ut i 2016. En versjon til Nintendo Switch og PlayStation 4 kom ut i 2018.

Spilleren skal kontrollere en gruppe humanoide enheter og monster, som hver okkuperer et enkelt rutenett på kartet, og kjemper mot en gruppe fiender. Konfliktene blir avsluttet når alle fiendtlige enheter, eller alle spillerens enheter, har blitt ødelagt. Humanoide karakterer kan løfte og kaste andre enheter over lengre distanser på kartet, for å la allierte bevege seg lenger eller tvinge fiender til å holde avstand.

## Handling
Historien begynner med Laharl som våkner opp og reiser seg fra en åpen kiste på værelset sitt. Etna, en av slottets vasaller, står ved siden av kisten, omgitt av forskjellige våpen. Hun forklarer at Laharl har sovet i to år, mye lenger enn han hadde tenkt, og at faren hans kong Krichevskoy nå er død. Laharl sverger på å gjenerobre tronen etter faren sin, og etter å ha rådført seg med Etna og de andre vasallene sine, reiser Laharl til Vyers' slott.

Etter å ha beseiret demonen Vyers, som omtaler seg selv som «Den mørke Adonis» møter han Flonne som hadde blitt sendt til Underverdenen av Seraph Lamington - herskeren over Celestia - for å myrde kong Krichevskoy (som allerede var død på det tidspunktet). Sjokkert over Laharls mangel på sorg etter farens død, slutter den evig optimistiske Flonne seg til Laharls gruppe for å avgjøre om demoner er i stand til å føle kjærlighet. Den paranoide erkeengelen Vulcanus observerer dem i hemmelighet. Vulcanus tolker Flonnes handlinger som forræderi, og er overbevist om at hun konspirerer mot ham.

På et tidspunkt oppdager Flonne og Etna et fotografi av Laharl i en pinlig situasjon. Laharl omtaler dette som et «paparazzi-bilde», men det faktiske innholdet i fotografiet blir aldri avslørt. En trussel på baksiden av fotografiet sier at kopier av bildet ville bli distribuert hvis Laharl ikke aksepterer en utfordring om å slåss for overherredømmet. Som svar på denne utfordringen møter Laharl en vampyr som heter Maderas. Vampyren ble forvist av kong Krichevskoy for å ha stjålet kongens favoritt-mat:. Maderas utnytter Laharls to største svakheter: Optimisme og kvinner med sexy kropper.

Etter at Laharl vinner kampen og blir den ubestridte overherren av Underverdenen, møter han noen mennesker fra Jorden: Gordon, Jordens forsvarer og hans assistent Jennifer. Gordon har blitt ledet til å tro at hans oppdrag er å myrde Laharl, på grunn av et nært forestående angrep på Jorden fra Underverdenen. Laharl lover å ikke invadere Jorden hvis Gordon beseirer ham, på betingelse av at Gordon blir en av hans vasaller hvis han vinner. Gordon blir flau over sitt påfølgende tap og slaveri. Etter at Jordens forsvarsstyrke dukker opp i Underverdenen, avsløres det at Gordon egentlig hadde blitt sendt for å sikre en vei for en invasjon av Underverdenen av menneskene - som hadde blitt narret av Vulcanus.

## Referanser


## Eksterne lenker
*